stanford-oval/wikipedia huggingface dataset:
สุรเกียรติ์ เสถียรไทย
รางวัลเกียรติยศ

พ.ศ. 2539, 2546 : นิสิตเก่านิติศาสตร์ จุฬาลงกรณ์มหาวิทยาลัย ดีเด่น
พ.ศ. 2549 : ปริญญารัฐประศาสนศาสตรดุษฎีบัณฑิตกิตติมศักดิ์ มหาวิทยาลัยอีสเทิร์นเอเชีย
พ.ศ. 2557 : ปริญญาปรัชญาดุษฎีบัณฑิตกิตติมศักดิ์ สาขาวิชาสังคมศาสตร์ มหาวิทยาลัยแม่ฟ้าหลวง
พ.ศ. 2562 : ปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเศรษฐศาสตร์ธุรกิจและการจัดการ, สถาบันเทคโนโลยีพระจอมเกล้าเจ้าคุณทหารลาดกระบัง
พ.ศ. 2562 : ปริญญาปรัชญาดุษฏีบัณฑิตกิตติมศักดิ์ สาขาวิชารัฐศาสตร์ มหาวิทยาลัยรามคำแหง
พ.ศ. 2562 : ปริญญานิติศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย
พ.ศ. 2563 : ปริญญาบริหารธุรกิจดุษฎีบัณฑิตกิตติมศักดิ์ (การจัดการ) มหาวิทยาลัยเทคโนโลยีราชมงคลอีสาน
เครื่องราชอิสริยาภรณ์

สุรเกียรติ์ เสถียรไทย ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2547 –  เหรียญลูกเสือสดุดี ชั้นที่ 1
พ.ศ. 2551 –  เหรียญกาชาดสมนาคุณ ชั้นที่ 1 (เหรียญทอง)
พ.ศ. 2562 –  เหรียญกาชาดสรรเสริญ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

กัมพูชา :
พ.ศ. 2544 –  เครื่องอิสริยยศลำดับสหไมตรี ชั้นที่ 2
บรูไน :
พ.ศ. 2545 –  เครื่องอิสริยาภรณ์เสรี ปาดูกา มาห์โกตาบรูไน ชั้นที่ 1
สวีเดน :
พ.ศ. 2546 –  เครื่องราชอิสริยาภรณ์ดาวขั้วโลก ชั้นที่ 1
เนเธอร์แลนด์ :
พ.ศ. 2547 –  เครื่องราชอิสริยาภรณ์ออเรนจ์-นัสเซา ชั้นที่ 1
บาห์เรน :
พ.ศ. 2547 –  เครื่องราชอิสริยาภรณ์กษัตริย์ฮาหมัดแห่งยุคฟื้นฟูศิลปวิทยา ชั้นที่ 1
ฟิลิปปินส์ :
พ.ศ. 2549 –  เหรียญแห่งความสำเร็จของรัฐสภา
สถานที่เกี่ยวเนื่องกับชื่อ

อาคารสุรเกียรติ์ เสถียรไทย (ศูนย์ปฏิบัติการศึกษาด้านระบบรางและอากาศยาน) ณ ศูนย์การศึกษาหนองระเวียง มหาวิทยาลัยเทคโนโลยีราชมงคลอีสาน
ห้องประชุมสุรเกียรติ์ เสถียรไทย คณะนิติศาสตร์ จุฬาลงกรณ์มหาวิทยาลัย
มูลนิธิสุรเกียรติ์ เสถียรไทย
ณวัฒน์ อิสรไกรศีล

| ณวัฒน์ อิสรไกรศีล |
| --- | --- |

เกิด: ณวัฒน์ อิสรไกรศีล 10 สิงหาคม พ.ศ. 2516 (51 ปี) อำเภอดำเนินสะดวก จังหวัดราชบุรี ประเทศไทย
สัญชาติ: ไทย ดอมินีกา
ชื่ออื่น: บอส , บอสณวัฒน์
อาชีพ: พีธีกร , ผู้ผลิตรายการโทรทัศน์ , นักธุรกิจ
ปีปฏิบัติงาน: พ.ศ. 2537 – ปัจจุบัน
ณวัฒน์ อิสรไกรศีล  เป็นพิธีกรรายการโทรทัศน์ เกิดเมื่อวันที่ 10 สิงหาคม พ.ศ.2516 นักเดินทางท่องเที่ยวชาวไทย, ผู้ผลิตรายการโทรทัศน์ และประธานเจ้าหน้าที่บริหารบริษัท มิสแกรนด์ อินเตอร์เนชั่นแนล จำกัด (มหาชน) เริ่มต้นเข้าวงการบันเทิงจากการเป็นพิธีกรรายการ เอ็กซิบิชั่น โชว์ ออกอากาศทาง สถานีโทรทัศน์ ไอทีวี ตามด้วยรายการก่อนถึงจันทร์ หลังจากนั้นก็มีอีกหลายรายการที่ทำให้เป็นที่รู้จักในนามพิธีกรรายการโทรทัศน์ของเมืองไทย รายการที่โดดเด่น เช่น รายการคุยแหกโค้ง, รายการเปิดเมืองแปลก, รายการอะเมซิ่งเมืองไทย, รายการทูไนท์โชว์, รายการเพชรรามา อีกทั้งการเป็นพิธีกรในงานการประกวดมิสไทยแลนด์เวิลด์ทางสถานีโทรทัศน์ไทยทีวีสีช่อง 3 ตั้งแต่ พ.ศ. 2550–2555
ปัจจุบันเป็นที่รู้จักกันในนามผู้อำนวยการกองประกวดมิสแกรนด์ไทยแลนด์, มิสยูนิเวิร์สไทยแลนด์ รวมถึงการเป็นประธานและผู้ก่อตั้งเวทีการประกวดระดับนานาชาติ มิสแกรนด์อินเตอร์เนชันแนลขึ้นใน พ.ศ. 2556
จุดยืนทางการเมือง

ณวัฒน์เป็นหนึ่งในผู้สนับสนุนการประท้วงในประเทศไทย พ.ศ. 2563–2564  ทั้งยังเป็นหนึ่งในผู้เรียกร้องให้นำเข้าวัคซีนไฟเซอร์ในระหว่างการระบาดทั่วของโควิด-19 ในประเทศไทย รวมถึงวิพากษ์วิจารณ์การทำงานของรัฐบาลประยุทธ์ จันทร์โอชา และการทำงานของอนุทิน ชาญวีรกุล    และยังเคยประกาศแบนเครือเจริญโภคภัณฑ์
ประกาศยุติบทบาททางโทรทัศน์

วันที่ 28 กรกฎาคม พ.ศ. 2564 เวลา 14.02 น. ณวัฒน์ อิสรไกรศีล แถลงการณ์ผ่านการถ่ายทอดสดออนไลน์ ทางเพจเฟซบุ๊ก ณวัฒน์ อิสรไกรศีล – Mr.Nawat Itsaragrisil โดยกล่าวว่า
"...ขออนุญาต ลาออกอย่างเป็นทางการอีกครั้ง สำหรับรายการทูเดย์ โชว์ ซึ่งผมได้คุยเรียบร้อย ทางรายการจะไม่มีผมอีกแล้ว ไม่เกี่ยวข้องกันแล้ว ส่วนรายการเพชรรามา ทางช่องอมรินทร์ทีวี ก็จะไม่มีผม แต่จะมีรายการนี้อยู่ถึงสิ้นเดือนกันยายนตามสัญญาที่เซ็นไว้ และเปลี่ยนเป็นพิธีกรคนอื่นแทน ถือเป็นการล้างหน้าผมออกจากทีวี 100% นับจากวินาทีนี้ ไม่ใช่แค่รายการครัวคุณต๋อย และขอฝากความปรารถนาดีถึง โก๊ะตี๋ น้องรักของผม สบายใจได้ เพราะไม่ได้ติดสายพันธุ์เดียวกับคุณ โก๊ะตี๋เป็นน้องที่ผมรักมาก โคตรรักเลย ขอบคุณเอ๊าะมาก น้องรักอีกคน คนนี้ก็จะวิตกจริตไปเรื่อย โคตรรักเหมือนกัน เรารักกันจริงๆ..."
ตำแหน่งปัจจุบัน

ประธานเจ้าหน้าที่บริหารบริษัท มิสแกรนด์ อินเตอร์เนชั่นแนล จำกัด (มหาชน) (พ.ศ.2556-ปัจจุบัน)
ประธานและผู้อำนวยการกองประกวดมิสแกรนด์อินเตอร์เนชันแนล และ มิสแกรนด์ไทยแลนด์ (พ.ศ.2556-ปัจจุบัน)
เจ้าของผลิตภัณฑ์แบรนด์นางงาม, มิสแกรนด์ และเอ็มจีไอ (พ.ศ.2556-ปัจจุบัน)
ประธานกองประกวดมิสยูนิเวิร์สไทยแลนด์ (พ.ศ.2568-ปัจจุบัน)
ผลงานที่ผ่านมา > พิธีกรรายการโทรทัศน์

รายการมิราเคิล ออฟ ไลฟ์ ออกอากาศทางสถานีโทรทัศน์ โมเดิร์นไนน์ทีวี
รายการเอ็กซิบิชั่น โชว์ เคยออกอากาศทางสถานีโทรทัศน์ ไอทีวี
รายการก่อนถึงจันทร์ เคยออกอากาศทางสถานีโทรทัศน์ ไอทีวี
รายการดาวค้างฟ้า เคยออกอากาศทางสถานีโทรทัศน์ ไอทีวี
รายการคุยแหงโค้ง เคยออกอากาศทางสถานีโทรทัศน์กองทัพบกช่อง 5 / สถานีโทรทัศน์ ทีไอทีวี
รายการปากครองตลาด เคยออกอากาศทางสถานีโทรทัศน์กองทัพบกช่อง 5
รายการสนามเป้าชวนคุย เคยออกอากาศทางสถานีโทรทัศน์กองทัพบกช่อง 5
รายการเมืองแปลกในต่างแดน เคยออกอากาศทางสถานีโทรทัศน์ไทยทีวีสีช่อง 3
รายการก๊วนข่าวเช้าวันหยุด เคยออกอากาศทางสถานีโทรทัศน์ไทยทีวีสีช่อง 3
รายการอาชีพนี้คุณทำได้ เคยออกอากาศทางสถานีโทรทัศน์ โมเดิร์นไนน์ ทีวี
รายการเปิดเมืองแปลก เคยออกอากาศทางสถานีโทรทัศน์กองทัพบกช่อง 5 / สถานีโทรทัศน์ โมเดิร์นไนน์ ทีวี (โดยใช้ชื่อรายการ เมืองแปลกบนโลกใบนี้ และเปิดเมืองแปลก)
รายการคลับเซเว่น เคยออกอากาศทางสถานีโทรทัศน์สีกองทัพบกช่อง 7
รายการอะเมซิ่งเมืองไทย เคยออกอากาศทางสถานีโทรทัศน์ไทยทีวีสีช่อง 3
รายการแจกแหลก เคยออกอากาศทางสถานีโทรทัศน์กองทัพบกช่อง 5
รายการครูพัก ลักจำ เคยออกอากาศทางสถานีโทรทัศน์ โมเดิร์นไนน์ ทีวี
รายการประกวดมิสไทยแลนด์เวิลด์ ทางสถานีโทรทัศน์ ไทยทีวีสีช่อง 3 (พ.ศ. 2550 - 2555)
รายการโวยาเจอร์ เกมการเดินทางในต่างแดน ออกอากาศทางสถานีโทรทัศน์ โมเดิร์นไนน์ทีวี
รายการทไวไลท์โชว์ ออกอากาศทางสถานีโทรทัศน์ไทยทีวีสีช่อง 3
รายการทูไนท์โชว์ ออกอากาศทางสถานีโทรทัศน์ไทยทีวีสีช่อง 3
รายการเพชรรามา ออกอากาศทางช่อง 3 เอชดี ทุกวันศุกร์ เวลา 23.05 น.
รายการครัวคุณต๋อย ออกอากาศทาง ช่อง 3 เอชดี (พ.ศ. 2556 - 2564)
รายการทูเดย์โชว์ ออกอากาศทางช่อง 3 เอชดี ( พ.ศ. 2552 - 2564)
ผลงานที่ผ่านมา > คอลัมนิสต์

คนดังนั่งเขียน ไทยรัฐออนไลน์
ผลงานที่ผ่านมา > ผู้จัดงานคอนเสิร์ต

คอนเสิร์ตเพลินจิต ย้อนวัน ย้อนวัย กับเพลงรักในใจของเรา วันแสดง 16 มีนาคม พ.ศ. 2556
ศิลปิน ก้อง สหรัถ สังคปรีชา, ณัฐ ศักดาธร, เบน ชลาทิศ, เจนนิเฟอร์ คิ้ม แขกรับเชิญ อ๊อด คีรีบูน, โต๋ ศักดิ์สิทธิ์ และ แอ๊ด คาราบาว
คอนเสิร์ตเพลินจิต 2 คาราบาว ออร์เคสตร้า วันแสดง 14 กันยายน พ.ศ. 2556
ศิลปิน วงคาราบาว ร่วมด้วย วงดนตรีออร์เคสตร้า แขกรับเชิญ เบิร์ด กับ ฮาร์ท และ ตั๊ก ศิริพร อยู่ยอด
รางวัลและเกียรติยศ

Young Generation of The Year สาขาธุรกิจท่องเที่ยวและการบิน ประจำปี พ.ศ. 2548 จากนิตยสาร Boss
รางวัลโทรทัศน์ทองคำ ครั้งที่ 25 ประจำปี พ.ศ. 2554 สาขา "พิธีกรเดี่ยวดีเด่น" จากรายการ อะเมซิ่งเมืองไทย ผลิตโดย บริษัท ฮอลิเดย์ เทเลวิชั่น จำกัด ออกอากาศทางสถานีโทรทัศน์ไทยทีวีสีช่อง 3
รางวัลตาชั่งทอง ประจำปี พ.ศ. 2555  สาขา บุคคลสงเคราะห์ดีเด่นแห่งปี
รางวัลระฆังทอง บุคคลแห่งปี ประจำปี พ.ศ. 2555 สาขาสื่อสารมวลชน ประเภทบุคคลดีเด่นด้านวิทยุโทรทัศน์
รางวัลพระกินรี ประจำปี พ.ศ. 2556 สาขา พิธีกร ดารา นักแสดง
รางวัลลูกที่มีความกตัญญูกตเวทีอย่างสูงต่อแม่ ประจำปี พ.ศ. 2556 ประเภทสื่อมวลชน
แหล่งข้อมูลอื่น

ณวัฒน์ อิสรไกรศีล ที่อินสตาแกรม
ณวัฒน์ อิสรไกรศีล ที่เฟซบุ๊ก
ณวัฒน์ อิสรไกรศีล ที่ติ๊กต็อก
แชตเตอร์แฮนด์

วิดีโอเกม ค.ศ. 1991
| แชตเตอร์แฮนด์ |
| --- | --- |
ภาพปกเวอร์ชันอเมริกาเหนือ
ผู้พัฒนา: นัตสึเมะ
ผู้จัดจำหน่าย: ญี่ปุ่น: เอนเจิล อเมริกาเหนือ/ยุโรป: จาเลโค
โปรแกรมเมอร์: คาซูฮิโกะ อิชิฮาระ
ศิลปิน: ชุนอิจิ ทานิงูจิ   โนริฮิเดะ มิโซงูจิ   ซาจิโกะ มัตสึอูระ
แต่งเพลง: อิกุ มิซูตานิ   ฮิโรยูกิ อิวัตสึกิ
เครื่องเล่น: นินเท็นโดเอนเตอร์เทนเมนต์ซิสเตม, เพลย์ชอยซ์-10
วางจำหน่าย: ญี่ปุ่น: 26 ตุลาคม ค.ศ. 1991 อเมริกาเหนือ: ธันวาคม ค.ศ. 1991 ยุโรป: 19 พฤศจิกายน ค.ศ. 1992
แนว: แอ็กชัน/แพลตฟอร์ม, บีตเอ็มอัป
รูปแบบ: ผู้เล่นเดี่ยว
แชตเตอร์แฮนด์ (อังกฤษ: Shatterhand) เป็นเกมแอ็กชันแบบเลื่อนด้านข้างสำหรับนินเท็นโดเอนเตอร์เทนเมนต์ซิสเตมที่พัฒนาโดยบริษัทนัตสึเมะและเผยแพร่โดยจาเลโคในทวีปอเมริกาเหนือเมื่อ ค.ศ. 1991 และในทวีปยุโรปเมื่อ ค.ศ. 1992 ซึ่งเกมแชตเตอร์แฮนด์เปิดตัวครั้งแรกโดยเอนเจิล (บริษัทบันได) ในประเทศญี่ปุ่นเมื่อ ค.ศ. 1991 โดยเป็นเกมลิขสิทธิ์สำหรับแฟมิลีคอมพิวเตอร์ ที่อิงจากซีรีส์ซูเปอร์ฮีโรคนแสดงเรื่องคำสั่งฉุกเฉินพิเศษโซลเบรน (特救指令ソルブレイン, ทกกีวชิเรโซรูบูเรอิง)
โครงเรื่อง

เรื่องราวเกิดขึ้นใน ค.ศ. 2030 กลุ่มทหารทรยศที่รู้จักกันในชื่อเมทเทิลคอมมานด์ ที่นำโดยนายพลกัส โกรเวอร์ กำลังพยายามยึดครองโลกโดยการสร้างกองทัพทหารไซบอร์ก สตีฟ เฮอร์แมน เจ้าหน้าที่ตำรวจหนุ่มจากบร็องซ์ ได้สูญเสียแขนทั้งสองข้างในระหว่างการปะทะกับสมาชิกกลุ่มเมทเทิลคอมมานด์ โดยหลังจากเหตุการณ์นั้น เฮอร์แมนได้รับการเสนอแขนไซเบอร์เนติกที่ได้รับการพัฒนาขึ้นเป็นพิเศษสองข้างโดยกองบังคับการกฎหมายและระเบียบ (L.O.R.D.) เพื่อทดแทนสิ่งที่เขาสูญเสียไป เฮอร์แมนยอมรับข้อเสนอและกลายเป็นสายลับที่มีรหัสว่า "แชตเตอร์แฮนด์" ซึ่งขณะนี้ได้รับมอบหมายภารกิจในการกำจัดกลุ่มเมทเทิลคอมมานด์
รูปแบบการเล่น

แชตเตอร์แฮนด์เป็นเกมแอ็กชันแบบเลื่อนด้านข้างที่ยึดตามแนวทางเดิม ๆ ของเกมประเภทเดียวกัน การโจมตีหลักของตัวละครหลักคือกำปั้นของเขาเอง ซึ่งเขาสามารถใช้สกัดกั้นกระสุนของศัตรูได้เช่นกัน เกมนี้มีเพาเวอร์-อัป สองประเภทที่สามารถรับได้โดยการทำลายกล่องไอเทมที่กระจัดกระจายอยู่ทั่วแต่ละด่าน อันได้แก่: เหรียญและไอคอนตัวอักษร
เหรียญถูกใช้เป็นสกุลเงินซึ่งช่วยให้ผู้เล่นสามารถรับเพาเวอร์-อัป ได้ ด้วยการยืนบนแพลตฟอร์มที่กำหนดแล้วย่อตัวอยู่เหนือแพลตฟอร์มนั้น แพลตฟอร์มเหล่านี้จะระบุว่าผู้เล่นจะได้รับเพาเวอร์-อัป ชนิดใด พร้อมทั้งค่าใช้จ่ายของไอเทมดังกล่าว เกมนี้มีแพลตฟอร์มเพาเวอร์-อัป สามประเภท: ประเภทแรกจะฟื้นฟูพลังชีวิตตัวละครผู้เล่นซึ่งมีราคา 300 เหรียญ, ประเภทที่สองจะเพิ่มพลังโจมตีของผู้เล่น (เปลี่ยนสีเสื้อกั๊กของผู้เล่นจากสีเขียวเป็นสีน้ำตาล) ซึ่งมีราคา 100 เหรียญ และประเภทที่สามจะให้ชีวิตเพิ่มซึ่งมีราคา 2,000 เหรียญ
เกมนี้มีไอคอนตัวอักษรมีรูปร่างเป็นอักษรกรีก ได้แก่ แอลฟา (α) และเบตา (β) โดยเมื่อชิ้นส่วนหุ่นยนต์ปรากฏขึ้น ผู้เล่นสามารถเปลี่ยนตัวอักษรได้โดยการต่อยมัน แต่การต่อยมากเกินไปจะทำให้มันกลายเป็นเหรียญทองขนาดใหญ่ หลังจากรวบรวมครบสามชิ้นส่วนแล้ว "ดาวเทียมหุ่นยนต์" จะปรากฏขึ้นลอยอยู่ข้าง ๆ ผู้เล่น ดาวเทียมหุ่นยนต์ดังกล่าวจะโจมตีควบคู่ไปกับผู้เล่นและยังสามารถใช้ลอยขึ้นไปในอากาศได้โดยการย่อตัวและกดปุ่มเอ (A) ค้างไว้ ซึ่งมีดาวเทียมหุ่นยนต์ที่เป็นไปได้แปดตัว ขึ้นอยู่กับการรวมตัวอักษรที่รวบรวม โดยแต่ละตัวจะมีการโจมตีที่ต่างกัน ตัวอย่างเช่น หุ่นยนต์แอลฟาแอลฟาเบตา (ααβ) จะยิงลำแสงเลเซอร์ ในขณะที่แอลฟาเบตาแอลฟา (αβα) จะโจมตีด้วยดาบ ทั้งนี้ หุ่นยนต์สามารถรับความเสียหายจากศัตรูได้ แต่หากได้รับความเสียหายมากเกินไป มันก็จะถูกทำลายในที่สุด หากผู้เล่นมีหุ่นยนต์คู่ใจอยู่แล้วและเก็บชุดตัวอักษรใหม่ หุ่นยนต์ตัวใหม่จะเข้ามาแทนที่ตัวเดิม แต่หากผู้เล่นสามารถรวบรวมแบบเดียวกันได้สองครั้งติดต่อกันโดยยังคงรักษาหุ่นยนต์เอาไว้ ตัวละครของผู้เล่นจะรวมร่างกับหุ่นยนต์และจะมีการโจมตีที่ทรงพลังยิ่งขึ้นในช่วงระยะเวลาหนึ่ง ก่อนที่จะกลับไปสู่รูปแบบมาตรฐาน
เกมดังกล่าวมีทั้งหมดเจ็ดด่าน ที่เรียกว่า "แอเรีย" (Area) โดยแอเรียเอ (Area A) ซึ่งเป็นด่านโรงงาน ทำหน้าที่เป็นด่านแนะนำเกม ในขณะที่ด่านต่อ ๆ มาอีกห้าด่านของเกม ตั้งแต่แอเรียบี (Area B) ถึงแอเรียเอฟ (Area F) สามารถเล่นในลำดับใดก็ได้ ส่วนด่านสุดท้าย คือแอเรียจี (Area G) จะสามารถเข้าถึงได้หลังจากผ่านทั้งหกด่านแล้ว ผู้เล่นจะเริ่มเกมด้วยชีวิตพิเศษสองชีวิตและสามารถรับชีวิตเพิ่มเติมได้ตลอดทั้งเกม หากผู้เล่นเสียชีวิตทั้งหมด จะเกมโอเวอร์ แต่ผู้เล่นจะได้รับโอกาสไม่จำกัดในคันทินิว
ความแตกต่างตามภูมิภาค

เวอร์ชันแฟมิคอมที่ชื่อทกกีวชิเรโซลเบรน ได้รับการเผยแพร่โดยบริษัทเอนเจิล ซึ่งเป็นบริษัทในเครือของบริษัทบันไดที่ปัจจุบันได้ยุบไปแล้ว โดยเป็นบริษัทมีความเชี่ยวชาญด้านการเผยแพร่เกมที่มีลิขสิทธิ์ เวอร์ชันแฟมิคอมนี้มีเนื้อเรื่องเดียวกับโซลเบรนที่เป็นซีรีส์ทางโทรทัศน์ และมีฉากเปิดเรื่องที่แตกต่างจากแชตเตอร์แฮนด์ ซึ่งกราฟิกของตัวละครและไอเทมส่วนใหญ่ก็มีการเปลี่ยนแปลงเช่นกัน ส่วนการเปลี่ยนแปลงที่โดดเด่นที่สุดคือแอเรียซี (Area C) ซึ่งเป็นด่านงานคาร์นิวัลในโซลเบรน ที่ถูกเปลี่ยนเป็นด่านเรือดำน้ำที่แตกต่างไปจากเดิมโดยสิ้นเชิงในแชตเตอร์แฮนด์
การตอบรับ

เกมแชตเตอร์แฮนด์ได้รับการตอบรับที่ดีจากนักวิจารณ์โดยทั่วไป
แหล่งข้อมูลอื่น

Shatterhand ที่ MobyGames
การทดสอบด้วยการเปรียบเทียบโดยตรง

ในคณิตศาสตร์ การทดสอบด้วยการเปรียบเทียบ ซึ่งบางครั้งเรียกว่า การทดสอบด้วยการเปรียบเทียบโดยตรง เพื่อแยกความแตกต่างจากการทดสอบที่คล้ายคลึงกัน (โดยเฉพาะการทดสอบด้วยการเปรียบเทียบโดยใช้ลิมิต) เป็นวิธีการอนุมานว่าอนุกรมอนันต์หรือปริพันธ์ไม่ตรงแบบ ลู่เข้าหรือลู่ออก ด้วยการเปรียบเทียบอนุกรมหรืออินทิกรัลนั้นกับอนุกรมหรืออินทิกรัลลู่เข้าที่ทราบ
สำหรับอนุกรม

ในแคลคูลัส การทดสอบด้วยการเปรียบเทียบสำหรับอนุกรมโดยทั่วไป ประกอบด้วยประพจน์สองประพจน์ เกี่ยวกับอนุกรมอนันต์ที่มีพจน์ที่ไม่เป็นลบ (ค่าจริง)
ถ้ามีอนุกรมอนันต์  \sum b_{n} มาลู่เข้าและ  0\leq a_{n}\leq b_{n} สำหรับทุก n ที่ใหญ่เพียงพอ (นั่นคือสำหรับทั้งหมด  n>N สำหรับค่าคงที่ N บางค่า อนุกรมอนันต์  \sum a_{n} ลู่เข้าด้วย
ถ้ามีอนุกรมอนันต์  \sum b_{n} ลู่ออกและ  0\leq b_{n}\leq a_{n} สำหรับทุก n ที่ใหญ่เพียงพอ ดังนั้นอนุกรมอนันต์  \sum a_{n} ก็ลู่ออกด้วย
ให้ทราบว่า อนุกรมที่มีพจน์ที่โตเร็วกว่ามักจะ ครอบงำ อนุกรมที่มีพจน์ที่โตช้ากว่า
นอกจากนี้ การทดสอบอาจระบุได้ในรูปของการลู่เข้าสัมบูรณ์ ซึ่งในกรณีนี้ การทดสอบยังใช้กับอนุกรมที่มีพจน์เชิงซ้อนได้ด้วย
ถ้าอนุกรมอนันต์  \sum b_{n} ลู่เข้าสัมบูรณ์และ  |a_{n}|\leq |b_{n}| สำหรับทุก n ที่ใหญ่เพียงพอ ดังนั้นอนุกรมอนันต์  \sum a_{n} ก็ลู่เข้าสัมบูรณ์เช่นกัน
ถ้ามีอนุกรมอนันต์  \sum b_{n} ไม่ลู่เข้าสัมบูรณ์และ  |b_{n}|\leq |a_{n}| สำหรับทุก n ที่ใหญ่เพียงพอ ดังนั้นอนุกรมอนันต์  \sum a_{n} ก็ไม่ลู่เข้าสัมบูรณ์
ให้ทราบว่า ในประพจน์สุดท้าย อนุกรม  \sum a_{n} ยังสามารถลู่เข้าแบบมีเงื่อนไขสำหรับอนุกรมค่าจริง อาจเกิดขึ้นได้ถ้า an ไม่เป็นค่าที่ไม่เป็นลบหมด
คู่ประพจน์ที่สองนั้นเทียบเท่ากับคู่ประพจน์แรกในกรณีของอนุกรมค่าจริงเนื่องจาก  \sum c_{n} ลู่เข้าสัมบูรณ์ก็ต่อเมื่อ  \sum |c_{n}| อนุกรมที่มีพจน์ไม่เป็นลบ ลู่เข้า
สำหรับอนุกรม > การพิสูจน์

บทพิสูจน์ประพจน์ทั้งหมดที่กล่าวไว้ข้างต้นมีความคล้ายคลึงกัน นี่เป็นบทพิสูจน์ของประพจน์ที่สาม
ให้  \sum a_{n} และ  \sum b_{n} เป็นอนุกรมอนันต์ เมื่อ  \sum b_{n} ลู่เข้าสัมบูรณ์ (ดังนั้น  \sum |b_{n}| ลู่เข้า) และโดยไม่สูญเสียนัยทั่วไป ให้ว่า  |a_{n}|\leq |b_{n}| สำหรับทุกจำนวนเต็มบวก n พิจารณาผลรวมย่อย
เนื่องจาก  \sum b_{n} ลู่เข้าสัมบูรณ์  \lim _{n\to \infty }T_{n}=T สำหรับบางจำนวนจริง T สำหรับทุก n
S_{n} เป็นลำดับที่ไม่ลดลงและ  S_{n}+(T-T_{n}) ไม่เพิ่ม ให้  m,n>N แล้วทั้ง  S_{n},S_{m} อยู่ในช่วง  [S_{N},S_{N}+(T-T_{N})] ซึ่งยาว  T-T_{N} ลดเหลือศูนย์เมื่อ  N วิ่งไปอนันต์ แสดงให้เห็นว่า  (S_{n})_{n=1,2,\ldots } เป็นลำดับโคชี และจะต้องลู่เข้าหาลิมิต ดังนั้น  \sum a_{n} ลู่เข้าสัมบูรณ์
สำหรับปริพันธ์

การทดสอบด้วยการเปรียบเทียบสำหรับปริพันธ์อาจเขียนได้ดังนี้ โดยถือว่าฟังก์ชันค่าจริงต่อเนื่อง f และ g บน  [a,b) ด้วย b ที่เป็น  +\infty  หรือจำนวนจริงอย่างใดอย่างหนึ่งซึ่ง f และ g แต่ละตัวมีเส้นกำกับแนวดิ่ง
ถ้าปริพันธ์ไม่ตรงแบบ  \int _{a}^{b}g(x)\,dx ลู่เข้าและ  0\leq f(x)\leq g(x) สำหรับ  a\leq x<b แล้วปริพันธ์ไม่ตรงแบบ  \int _{a}^{b}f(x)\,dx ลู่เข้าด้วยและ  \int _{a}^{b}f(x)\,dx\leq \int _{a}^{b}g(x)\,dx.
ถ้ามีปริพันธ์ไม่ตรงแบบ  \int _{a}^{b}g(x)\,dx ลู่ออกและ  0\leq g(x)\leq f(x) สำหรับ  a\leq x<b แล้วปริพันธ์ไม่ตรงแบบ  \int _{a}^{b}f(x)\,dx ลู่ออกด้วย
การทดสอบด้วยการเปรียบเทียบโดยใช้อัตราส่วน

การทดสอบอื่นสำหรับการลู่เข้าของอนุกรมค่าจริง ซึ่งคล้ายกับการทดสอบด้วยการเปรียบเทียบโดยตรงข้างต้น และการทดสอบด้วยอัตราส่วน เรียกว่าการทดสอบด้วยการเปรียบเทียบโดยใช้อัตราส่วน
มีอนุกรมอนันต์  \sum b_{n} ลู่เข้าและ  a_{n}>0  b_{n}>0 และ  {\frac {a_{n+1}}{a_{n}}}\leq {\frac {b_{n+1}}{b_{n}}} สำหรับทุก n ที่ใหญ่เพียงพอ แล้วอนุกรมอนันต์  \sum a_{n} ลู่เข้าด้วย
ถ้ามีอนุกรมอนันต์  \sum b_{n} ลู่ออกและ  a_{n}>0  b_{n}>0 และ  {\frac {a_{n+1}}{a_{n}}}\geq {\frac {b_{n+1}}{b_{n}}} สำหรับทุก n ที่ใหญ่เพียงพอ แล้วอนุกรมอนันต์  \sum a_{n} ลู่ออกด้วย
หัวลำโพงริดดิม

| --- | --- |
ประเภท: ค่ายเพลง
สำนักงานใหญ่: ประเทศไทย
เว็บไซต์: http://www.hualampongriddim.com/
หัวลำโพงริดดิม (Hualampong Riddim) เป็นค่ายเพลงของไทย ในแนวดนตรีนอกกระแส ก่อตั้งโดย กอล์ฟ - นครินทร์ ธีระภินันท์ และ วิชญ วัฒนศัพท์ สมาชิกจากวงทีโบน ร่วมด้วย ธารินี ทิวารี มีศิลปินในสังกัดที่เป็นที่รู้จัก เช่น ทีโบน ไคโจบราเดอร์ส สกาแล็กซี่ ศรีราชาร็อกเกอร์ The Photo Sticker Machine Day Tripper Zom Amara นอกจากนั้นยังเป็นค่ายเพลงที่ร่วมทำเพลงประกอบให้หนังไทยมากมาย เช่น คนจร ฯลฯ กุมภาพันธ์ พรจากฟ้า คิดถึงวิทยา เมย์ไหน..ไฟแรงเฟร่อ โอเวอร์ไซส์..ทลายพุง และอื่น ๆ
แหล่งข้อมูลอื่น

เว็บไซต์ทางการของหัวลำโพงริดดิม เก็บถาวร 2009-01-30 ที่ เวย์แบ็กแมชชีน
กล่องรักวัยใส

| --- | --- |
กล่องรักวัยใส
หน้าปกของมังงะ กล่องรักวัยใส เล่ม 1 ในฉบับภาษาไทย
アオのハコ (Ao no Hako)
ชื่อภาษาอังกฤษ: Blue Box
แนว: สุขนาฏกรรมจินตนิยม กีฬา
มังงะ
เขียนโดย: โคจิ มิอูระ
สำนักพิมพ์: ชูเอชะ
สำนักพิมพ์ภาคภาษาไทย: รักพิมพ์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
ตีพิมพ์ตั้งแต่: 12 เมษายน พ.ศ. 2564 – ปัจจุบัน
จำนวนเล่ม:  19    13
อนิเมะโทรทัศน์
กำกับโดย: Yūichirō Yano
เขียนบทโดย: Yūko Kakihara
สตูดิโอ: เทเลคอมแอนิเมชั่นฟิล์ม (animation) ทีเอ็มเอสเอ็นเตอร์เทนเมนต์ (production and planning)
ถือสิทธิ์โดย: เน็ตฟลิกซ์
เครือข่าย: JNN (TBS)
ฉาย:  3 ตุลาคม พ.ศ. 2567  – ปัจจุบัน
ตอน: 23
กล่องรักวัยใส (ญี่ปุ่น: アオのハコ; โรมาจิ: Ao no Hako) เป็นซีรีส์มังงะญี่ปุ่นแนวสุขนาฏกรรมจินตนิยมและกีฬา แต่งเรื่องและวาดภาพโดยโคจิ มิอูระ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนเมษายน พ.ศ. 2564 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 15 เมื่อเดือนมิถุนายน พ.ศ. 2567 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเทเลคอมแอนิเมชั่นฟิล์มและทีเอ็มเอสเอ็นเตอร์เทนเมนต์ เริ่มออกอากาศในเดือนตุลาคม พ.ศ. 2567
สื่อ > มังงะ

เขียนและวาดภาพโดย โคจิ มิอูระ กล่องรักวัยใส เริ่มตีพิมพ์ในนิตยสารมังงะโชเน็งจัมป์รายสัปดาห์ ของชูเอชะ เมื่อวันที่ 12 เมษายน พ.ศ. 2564 ชูเอชะได้รวบรวมตอนต่าง ๆ ออกเป็นเล่มทังโกบง เล่มแรกวางจำหน่ายเมื่อวันที่ 4 สิงหาคม พ.ศ. 2564 โดย ณ วันที่ 4 มิถุนายน พ.ศ. 2567 มีจำนวนเล่มอยู่ที่ 15 เล่ม
สื่อ > มังงะ > จำนวนเล่มมังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  4 สิงหาคม พ.ศ. 2564 | 978-4-08-882731-5 | 22 เมษายน พ.ศ. 2565 | 978-616-574-500-0 |
| 2 |  4 ตุลาคม พ.ศ. 2564 | 978-4-08-882794-0 | 21 ตุลาคม พ.ศ. 2565 | 978-616-574-519-2 |
| 3 |  4 มกราคม พ.ศ. 2565 | 978-4-08-883007-0 | 3 กุมภาพันธ์ พ.ศ. 2566 | 978-616-574-668-7 |
| 4 |  4 มีนาคม พ.ศ. 2565 | 978-4-08-883063-6 | 23 มิถุนายน พ.ศ. 2566 | 978-616-574-774-5 |
| 5 |  3 มิถุนายน พ.ศ. 2565 | 978-4-08-883149-7 | 31 มกราคม พ.ศ. 2567 | 978-616-574-934-3 |
| 6 |  4 สิงหาคม พ.ศ. 2565 | 978-4-08-883192-3 | 23 กุมภาพันธ์ พ.ศ. 2567 | 978-616-574-332-7 |
| 7 |  4 ตุลาคม พ.ศ. 2565 | 978-4-08-883259-3 | 5 เมษายน พ.ศ. 2567 | 978-616-574-979-4 |
| 8 |  2 ธันวาคม พ.ศ. 2565 | 978-4-08-883389-7 | 28 มิถุนายน พ.ศ. 2567 | 978-616-614-091-0 |
| 9 |  3 กุมภาพันธ์ พ.ศ. 2566 | 978-4-08-883433-7 | 30 สิงหาคม พ.ศ. 2567 | 978-616-614-134-4 |
| 10 |  2 พฤษภาคม พ.ศ. 2566 | 978-4-08-883539-6 | 25 กันยายน พ.ศ. 2567 | 978-616-614-157-3 |
| 11 |  4 สิงหาคม พ.ศ. 2566 | 978-4-08-883591-4 | 9 ตุลาคม พ.ศ. 2567 | 978-616-614-200-6 |
| 12 |  4 ตุลาคม พ.ศ. 2566 | 978-4-08-883690-4 | 29 พฤศจิกายน พ.ศ. 2567 | 978-616-614-219-8 |
| 13 |  4 ธันวาคม พ.ศ. 2566 | 978-4-08-883790-1 | 20 ธันวาคม พ.ศ. 2567 | 978-616-614-248-8 |
| 14 |  4 มีนาคม พ.ศ. 2567 | 978-4-08-883848-9 | — | — |
| 15 |  4 มิถุนายน พ.ศ. 2567 | 978-4-08-884041-3 | — | — |
| 16 |  2 สิงหาคม พ.ศ. 2567 | 978-4-08-884133-5 | — | — |
| 17 |  4 ตุลาคม พ.ศ. 2567 | 978-4-08-884207-3 | — | — |
| 18 |  4 ธันวาคม พ.ศ. 2567 | 978-4-08-884383-4 | — | — |
| 19 |  4 มีนาคม พ.ศ. 2568 | 978-4-08-884410-7 | — | — |
สื่อ > อนิเมะ

ได้รับการประกาศดัดแปลงเป็นซีรีส์อนิเมะโทรทัศน์ในนิตยสารโชเน็งจัมป์รายสัปดาห์ ครั้งที่ 51 ประจำปี พ.ศ. 2566 เมื่อวันที่ 20 พฤศจิกายน พ.ศ. 2566 มีการวางแผนและผลิตโดย ทีเอ็มเอสเอ็นเตอร์เทนเมนต์, แอนิเมชันโดย เทเลคอมแอนิเมชั่นฟิล์ม และกำกับโดย Yūichirō Yano, โดยมี Yūko Kakihara เป็นผู้เรียบเรียงเนื้อหาซีรีส์ และมิโฮะ ทานิโนะเป็นผู้ออกแบบตัวละคร มีกำหนดการออกอากาศในวันที่ 3 ตุลาคม พ.ศ. 2567 ทาง TBS และเครือข่ายอื่น ๆ มีเพลงเปิดคือ "Same Blue" โดย ออฟฟิเชียลฮิเกดันดิซึม และมีเพลงปิดคือ "Teenage Blue" โดย Eve ในเดือนกรกฎาคม พ.ศ. 2567 มีการประกาศว่าเน็ตฟลิกซ์จะทำการออกอากาศซีรีส์นี้
แหล่งข้อมูลอื่น

เว็บไซต์ทางกาารที่ โชเน็งจัมป์รายสัปดาห์ (ในภาษาญี่ปุ่น)
กล่องรักวัยใส ทาง มังงะพลัส
กล่องรักวัยใส  ที่เครือข่ายข่าวอนิเมะ
| ด ค กมังงะในปัจจุบันที่ตีพิมพ์ลงใน โชเน็งจัมป์รายสัปดาห์ |
| --- | --- |
 วันพีซ  ฮันเตอร์ x ฮันเตอร์  ผมกับโรโบโกะ หุ่นเมดพันธุ์ซ่า  ซาคาโมโตะเดส์  นายน้อยจอมโกย ก้าวสู่เส้นทางแห่งวีรบุรุษ  วิทช์วอทช์  กล่องรักวัยใส  อาคาเนะ พลิกตำนานวงการราคุโกะ  รุริดราก้อน  คิลบลู  องเมียวจิแห่งปีศาจนุเอะ  คากุระบาจิ  โชจุน! โชโจ เซ็มไป  เนงาอิ โนะ แอสโตร  ฮิมะ-เทน!  มาดัง โนะ อิจิ  ชิโดะ คุราฟุโตะ โนะ ไซชู ซุยริ 
เว็บไซต์: โชเน็งจัมป์ดอทคอม
กัณฑรีย์ นาคประภา

| กัณฑรีย์ นาคประภา |
| --- | --- |
เกิด: 11 สิงหาคม พ.ศ. 2467 กัณฑรีย์ เลื่อนฉวี ประเทศสยาม
เสียชีวิต: 4 กันยายน พ.ศ. 2544 (77 ปี)
คู่สมรส: ฉลอง สิมะเสถียร
บุตร: 1 คน
อาชีพ: นักร้อง นักแสดง ผู้กำกับ
ปีที่แสดง: พ.ศ. 2485 - 2544 (59 ปี)
กัณฑรีย์ นาคประภา หรือ กัณฑรีย์ สิมะเสถียร (11 สิงหาคม 2467 - 4 กันยายน 2544) นักร้อง นักแสดงอาวุโสเจ้าบทบาทในอดีต ได้รับยกย่องเชิดชูเกียรติเป็นบูรพศิลปิน สาขาศิลปะการแสดง ปีพ.ศ.2558
ประวัติ > วัยเยาว์

กัณฑรีย์เกิดเมื่อวันที่ 11 สิงหาคม พ ศ. 2467 ที่กรุงเทพมหานคร เป็นธิดาของรองอำมาตย์โทเผิญ เลื่อนฉวี และนางแฉล้ม หุตะโกวิท บิดามารดาแยกทางกันตั้งแต่เธอยังเล็ก มารดาจึงพาไปอยู่กับคุณยาย เรียนหนังสือระดับประถมศึกษาที่โรงเรียนประสารอักษร บางรัก กรุงเทพฯ เมื่อ พ.ศ. 2472 - 2476 ชั้นมัธยมศึกษาปีที่ 1 - 3 ที่โรงเรียนสุริวงศ์ กรุงเทพฯ เมื่อ พ.ศ. 2477 - 2479 ชั้นมัธยมศึกษาปีที่ 5 - 6 ที่โรงเรียนสตรีมหาพฤฒาราม
กัณฑรีย์มีแววเป็นนักร้อง นักแสดงมาตั้งแต่เยาว์วัยเนื่องจากคุณยายมักพาไปชมละครคณะต่าง ๆ ที่มีชื่อในขณะนั้นเป็นประจำ แม้จะไม่พาไปกัณฑรีย์ก็มักขอให้คนรู้จักพาไปเสมอจนสามารถจดจำเพลงและเนื้อร้องในละครได้ขณะเรียนชั้นประถมศึกษาก็ได้รับการคัดเลือกให้ร้องเพลงและแสดงงานของโรงเรียนเสมอ ๆ แม้เมื่อมาเรียนในโรงเรียนสตรีมหาพฤฒารามแล้วก็ยังได้รับคัดเลือกให้เป็นนักร้องประจำโรงเรียน
เข้าสู่วงการ

เมื่อจบการศึกษาชั้นมัธยมศึกษาแล้ว เข้าทำงานที่การไฟฟ้านครหลวงสามเสน ณ ที่แห่งนี้ได้มีโอกาสฝึกร้องเพลงและเป็นศิษย์ของครูบุญช่วย กมลวาทิน นักแต่งเพลงชื่อดังในยุคนั้น จนกระทั่งครูแต่งเพลงให้ร้องเพลงแรกชื่อ "จันทร์เอ๋ย" เธอได้นำไปร้องในงานรื่นเริงของกระทรวงมหาดไทยที่การไฟฟ้านครหลวงเมื่อ พ.ศ. 2485 ได้รับการปรบมือเกรียวกราวเมื่อเพลงจบ จากนั้นเป็นต้นมานางกัณฑรีย์จึงได้เป็นตัวแทนของกระทรวงมหาดไทยในการแสดงหรือร้องเพลงทุกครั้งที่กระทรวงอื่นเชิญไปร่วมงาน นับว่าเป็นก้าวแรกของชีวิตนักร้องอย่างจริงจัง
ต่อมาครูบุญช่วยกมลวาทิน พาไปฝากทำงานที่แผนกดนตรี สำนักงานทรัพย์สินส่วนพระมหากษัตริย์ และเริ่มมีชื่อเสียงขึ้น จนต้องเปลี่ยนนามสกุลจาก “เลื่อนฉวี” มาเป็น “นาคประภา” เพราะบิดาไม่ชอบให้เป็นศิลปิน จึงไปใช้นามสกุลของคุณยายทวดและลาออกจากการไฟฟ้านครหลวง เพื่อมาร้องเพลง จนกระทั่งวงดนตรีทรัพย์สินส่วนพระมหากษัตริย์ยุบเลิกไปแต่โอกาสการเป็นนักแสดงของเธอมาเยือนอีกครั้งเมื่อกัณฑรีย์ไปดูซ้อมละครของคณะศิวารมณ์จากการชวนของนาวาโทศรีโรจน์ หงส์ประสิทธิ์ ซึ่งมีหน้าที่บอกบทให้คณะละคร พอดีกับที่คณะละครกำลังมองหาคน รับบท นางพระยาแม่อยู่หัวศรีสุดาจันทร์ กัณฑรีย์ได้รับเลือกให้แสดงละครเรื่องนี้เป็นเรื่องแรก ได้รับการฝึกสอนจากครูเนรมิตและครูมารุต ผู้กำกับการแสดงมีชื่อเสียงในสมัยนั้น
เข้าสู่วงการ > ชีวิตส่วนตัว

กัณฑรีย์พบรักกับฉลอง สิมะเสถียรพระเอกละครเวทีร่วมสมัยกับเธอ มีบุตรสาวหนึ่งคน ชื่อ กัญชลิกา สิมะเสถียร โดยเธอได้นำชื่อลูกสาวมาตั้งชื่อคณะละครที่เธอเป็นผู้ดูแล ซึ่งกัณฑรีย์มีศักดิ์เป็นคุณยายของณัฐภัสสร สิมะเสถียร หรือ ดาว โอเกะ นักแสดงและดีเจชื่อดัง
ผลงาน > ละครเวที

2487: ท้าวศรีสุดาจันทร์
2490: มัจจุราชจำแลง
2492: ขุนทัพพญายม
2493: บ้านทรายทอง
2532: พันท้ายนรสิงห์ (ผู้กำกับ)
2536: ศกุนตลา
2537: จุฬาตรีคูณ (ผู้กำกับ)